kardosdrur/scandi-wiki huggingface dataset:
Skærpet strafzone

En skærpet strafzone er et geografisk afgrænset område, hvor der i en periode er en forhøjelse af straffen for visse forbrydelser. 

I Danmark blev skærpet strafzone diskuteret i 2018. 
I udgivelsen Ét Danmark uden parallelsamfund fra marts 2018 foreslog Regeringen Lars Løkke Rasmussen III det som et tiltag for bekæmpelse af kriminalitet og parallelsamfund.
Skærpet strafzone blev efterfølgende introduceret i den danske straffelovs paragraf 81 c. 
Denne paragraf henviser til Politilovens (Bekendtgørelse af lov om politiets virksomhed) paragraf 6, hvor det hedder sig:

Straffeloven kan op til fordoble straffen for visse forbrydelser begået i en skærpet strafzone.

Skærpet strafzone er ikke det samme som visitationszone, omend der i konkrete tilfælde kan være delvist overlap i både tid og sted.

Fyns Politi indførte som den første politikreds i Danmark en skærpet strafzone i februar 2019, hvor dele af Vollsmose kom under skærpet strafzone efter to skudepisoder i området. Strafzonen var gældende fra fredag den 1. februar til onsdag den 6.
Den 25. juni 2020 blev der igen oprettet en skærpet strafzone i Vollsmose. Det var efter en skudepisode hvor to blev ramt og en mand døde.
Efter en skudepisode i november 2020 var der atter skærpet strafzone i Vollsmose.

Efter uroligheder ved en fodboldkamp på Brøndby Stadion i juli 2022 indførte Københavns Vestegns Politi en skærpet strafzone omkring stadionet i tiden omkring en fodboldkamp mellem Brøndby IF og FC Basel i august 2022.
Det var første gang det skete i forbindelse med en fodboldkamp.

Københavns Politi har "for at forebygge uroligheder" indført skærpet strafzone i Parken, og det omkringliggende kvarter, ved fodboldkampen mellem FC København og Borussia Dortmund 2. November 2022. Dermed kan straffen stige til det dobbelte for 'visse typer kriminalitet' begået i zonen. I pressemeddelsen annonceres det "at visse former for kriminalitet - fx vold, hærværk og grov forstyrrelse af den offentlige orden - begået i zonen, kan straffes med op til dobbelt straf."

Henvisninger 

Strafferet
Politi i Danmark
Flemming Oliver Jensen

Flemming Oliver Jensen (født 2. februar 1950) er en dansk håndboldtræner.

Han er EHF Mastercoach-tidligere DHF instruktør. Har været træner i flere Ligaklubber i Indland og Udland. I udlandet storklubben Wisla Plock, Polen og Byåsen i Norge.

I Danmark træner for Virum Sorgenfri Håndbold (sølv og guldvinder, samt deltagelse i EHF cupen hvor klubben spillede sig frem til finalen mod Flensborg Handewitt- hvor Virum vandt i Danmark, men tabte i Flensborg, og tabte sammenlagt. 

Har også trænet Holtes ligahold, samt Ajaxs ligahold. Endvidere cheftræner og sportschef i TMS Ringsted, som var ligaen i 3 år under hans ledelse. I en toårig periode træner i Team Helsinge.

Har også været initiativtager til et talentudviklingsprojekt på Færøerne, som i dag er etableret fungerer kontinuerligt.  

Arbejder i dag med talentudvikling for yngre årgange.

Referencer 

Håndboldtrænere fra Danmark
Dominique Janssen

Dominique Johanna Anna Jansen: født 17. januar 1995) er en kvindelig hollandsk fodboldspiller, der spiller forsvar for VfL Wolfsburg i Frauen-Bundesliga og Hollands kvindefodboldlandshold.

Hun fik landsholdsdebut d. 5. marts 2014, mod , efter at have haft flere succesfulde år på flere af ungdomslandsholdene. Hun deltog også under VM 2015 i Canada og var med til at vinde EM i fodbold for kvinder 2017. Hun vandt ligeledes sølv ved VM 2019 i Frankrig, hvor hun også igennem hele turneringen en fast hel af landstræner Sarina Wiegmans startopstilling.

Hun har tidligere spillet for SGS Essen i Tyskland, samt for Arsenal fra 2015 til 2019, indtil skiftet til den tyske topklub VfL Wolfsburg.

Referencer

Eksterne henvisninger 

Kvindelige fodboldspillere fra Holland
Kvindelige fodboldlandsholdsspillere fra Holland
Fodboldspillere fra VfL Wolfsburg (kvinder)
Fodboldspillere fra Arsenal W.F.C.
Manglet Island

PP Island eller officielt Manglet Island er en filippinsk ø i Suluhavet.

Øer i Filippinerne
Helga y Flora

Helga y Flora er en chilensk tv-serie fra 2020. Hovedrollerne spilles af henholdsvis Alejandro Sieveking (Mr. Raymond Gamper), Catalina Saavedra (Flora Gutiérrez) og Amalia Kassai (Helga Gunkel).

Eksterne henvisninger 
 

Tv-serier fra Chile
Tv-serier fra 2020'erne
Mi corazón es tuyo

Mi corazón es tuyo er en mexicansk tv-serie fra 2014. Hovedrollerne spilles af henholdsvis Silvia Navarro (Ana Leal), Jorge Salinas (Fernando Lascuráin) og Mayrín Villanueva (Isabela Vázquez de Castro).

Eksterne henvisninger 

 

Tv-serier fra Mexico
Tv-serier fra 2010'erne
Tv-programmer fra Televisa
Las tontas no van al cielo

Las tontas no van al cielo er en mexicansk tv-serie fra 2008. Hovedrollerne spilles af henholdsvis Jacqueline Bracamontes (Cándida "Candy" Morales Alcalde), Jaime Camil (Santiago "Santy" López-Carmona) og Valentino Lanús (Patricio "Pato" Molina Lizárraga).

Eksterne henvisninger 

 

Tv-serier fra Mexico
Tv-serier fra 2000'erne
Tv-programmer fra Televisa
Doctors

Doctors er en sydkoreansk tv-drama/serie fra 2016 på 20 episoder. Hovedrollerne spilles af henholdsvis Kim Rae-won (Hong Ji-hong), Park Shin-hye (Yoo Hye-jung), Yoon Kyun-sang (Jung Yoon-do) og Lee Sung-kyung (Jin Seo-woo).

Eksterne henvisninger 
 

Dramaserier fra Sydkorea
Sydkoreanske tv-serier fra 2010'erne
Tv-programmer fra Seoul Broadcasting System
Medicinske-tv-serier
Infektiøs bronkitisvirus hos fugle

Infektiøs bronkitisvirus hos fugle (IBV, 'Aviær infektiøs bronkitisvirus';  en: 'Avian coronavirus', af la.: avis, 'fugl') er en coronavirus, der inficerer fugle og forårsager sygdommen infektiøs bronkitis (IB), der påvirker luftveje, tarm, nyre og reproduktionssystemet hos kyllinger.

IBV påvirker ydeevnen for både kødproducerende og ægproducerende kyllinger og er ansvarlig for et betydeligt økonomisk tab inden for fjerkræbranchen.

Noter og referencer 
Noter

Referencer

Se også 
 Fugleinfluenza – Virusklassifikation – Veterinærmedicin – Definition af termer (virus)

Eksterne henvisninger 
  Wikimedia Commons har flere filer relaterede til Avian influenza, fugleinfluenza 
 
 
 'Taxon identifiers'. Engelsk hjælpeside til 'taksonindentifikatorer'

Coronaviridae
Influenza
Luana Bertolucci

Luana Bertolucci Paixão (født 2. maj 1993), mest kendt som Luana eller Luaninha, er en kvindelig brasiliansk fodboldspiller, der spiller midtbane for franske Paris Saint-Germain i Division 1 Féminine og Brasiliens kvindefodboldlandshold.

Hun fik landsholdsdebut i december 2012, mod , efter at have haft flere succesfulde år på flere af ungdomslandsholdene. Hun deltog også under VM 2019 i Frankrig, hvor hun blev skiftet ind under slutrunden, efter Adriana Leal da Silva havde fået en knæskade.

Luana har tidligere spillet for norske Avaldsnes IL fra 2014 til 2018, hvorefter hun skiftede til sydkoreanske Hwacheon KSPO WFC. Hun skiftede i vinterpausen 2020, til den franske storklub Paris Saint-Germain i Division 1 Féminine.

Referencer

Eksterne henvisninger 
 * 

Kvindelige fodboldlandsholdsspillere fra Brasilien
Fodboldspillere fra Paris Saint-Germain Féminines
Geyse Ferreira

Geyse da Silva Ferreira (født 27. marts 1998), mest kendt som Geyse eller Pretinha, er en kvindelig brasiliansk fodboldspiller, der spiller angreb for spanske Madrid CFF i Primera División og Brasiliens kvindefodboldlandshold.

Hun fik landsholdsdebut i september 2017, mod , og var også en del af s bruttotrup frem mod VM i fodbold for kvinder 2019 i Frankrig, men var kun aktuel i to kampe hvor hun i begge sad på bænken. Forhen havde hun en stor rolle på Brasiliens U/20-landshold.

Referencer

Eksterne henvisninger 
 

Kvindelige fodboldlandsholdsspillere fra Brasilien
Fodboldspillere fra Madrid CFF
Super Nintendo-spil

Spillekonsollen Super Nintendo Entertainment System (SNES) har et spilbibliotek, der blev udgivet på plastik-spilkassetter. Kassetterne har forskelligt udseende afhængig af region; nordamerikanske kassetter har en rektangulær bund med indsatte riller, der passer til matchende ophøjninger på konsollen, mens andre regioners kassetter er smallere, med en glat kurve foran og ingen riller. Den fysiske inkompatibilitet kan omgås ved hjælp af diverse adaptere eller gennem modificering af konsollen. En regional lockout-chip placeret i konsollen og i hver kassette forhindrer spil fra PAL-regioner i at blive spillet på japanske eller nordamerikanske konsoller og omvendt. Dette kan ligeledes omgås ved hjælp af adaptere - typisk ved at indsætte den importerede kassette i en slids og en kassette med den korrekte regionschip i en anden slids. Alternativt vil det at afbryde et ben i konsollens lockoutchip forhindre den i at låse konsollen, omend hardware i senere spil kan opdage denne situation.

Ud af konsollens  officielle udgivelser er 717 blevet udgivet i Nordamerika plus 4 mesterskabs-kassetter, 521 i Europa, 1.448 i Japan, 231 på Satellaview og 13 på Sufami Turbo. 294 udgivelser er udgivet på tværs af alle regioner, 148 blev kun udgivet i Japan og Nordamerika, 165 i Europa og Nordamerika og 28 i Japan og Europa. 978 spil blev udgivet eksklusivt i Japan, 110 eksklusivt i Nordamerika og 34 eksklusivt i Europa. Super NES blev udgivet i Nordamerika 23. august 1991 med lanceringstitlerne Super Mario World, F-Zero, Pilotwings, Gradius III og SimCity. Det seneste spil, der officielt er blevet udgivet til systemet, var Star Fox 2, som blev udgivet i et emuleret format på plug-and-play-systemet Super NES Classic Edition i 2017, mens det seneste spil, der officielt blev udgivet på en fysisk spilkassette var Fire Emblem: Thracia 776 21. januar 2000 - og det seneste spil, der officielt blev lavet og Nintendo-udgivet under systemets levetid var Metal Slader Glory: Director's Cut 29. november 29 2000 via det hentbare Nintendo Power-spilkassettesystem. Det bedst-sælgende spil er Super Mario World, som solgte over 20,6 millioner eksemplarer. På trods af konsollens relativt sene start, og den stærke konkurrence i Nordamerika og Europa fra Sega's Genesis/Mega Drive-konsol, var det den bedst-sælgende konsol i sin æra.

Listen er til at begynde med organiseret alfabetisk efter deres engelske titel eller alfabetkonvertering, men det er også muligt at sortere hver kolonne individuelt. Den er arrangeret således at de forskellige titler er angivet en gang for hvert program som de indeholder; de forskellige titler er angivet først ved majoritetsnavn. Når to engelske regioner udgav et spil med forskellige navne er titlen på regionen hvori det blev udgivet først angivet først. Alle engelske titler er angivet først, og alternative titler angivet derefter.

Liste 

† Også udgivet i Korea
‡ Udgivet globalt i emuleret format via Collection of Mana

Mesterskabsspil

Ulicenserede spil 
 Kun to af de ulicenserede spil blev udgivet i konsollens livscyklus. Resten blev produceret langt senere.

Henvisninger 

Nintendo
Wavin

Wavin BV er en hollandsk producent af plastrør, der primært benyttes til dræning og vandforsyning. Virksomheden blev officielt grundlagt den 5. august 1955, og virksomhedens navn er sammensat af »water« (vand) og »vinylklorid«. Virksomheden leverer blandt andet plastrørsystemer og -produkter til distribution af drikkevand, systemer til håndtering af regn- og spildevand, distribution af gas samt rørsystemer til overfladevarme og -køling.

Virksomheden har sit hovedkontor i byen Zwolle, der beliggende i den østlige del af Holland. Virksomheden har aktiviteter i 25 europæiske lande, herunder Danmark. Derudover har virksomheden via sektionen »Wavin Overseas« et netværk af licenspartnere i Asien, Australien, Afrika, Latinamerika, Mellemøsten og Nordamerika. Dertil kommer en produktionsenhed i Foshan, Kina.

Nordisk Wavin A/S 
Den danske afdeling af virksomheden går under navnet »Nordisk Wavin A/S« og er beliggende i Hammel i Østjylland. Oprindeligt etablerede virksomheden sig i Aarhus i 1957, men flyttede i 1969 til den nuværende placering for at få mere plads. I 2017 havde virksomheden 330 ansatte i Hammel.

Referencer

Eksterne henvisninger 

 

Fremstillingsvirksomheder fra Nederlandene
Etableret i 1955
Ulvshale Skov

Ulvshale Skov er en  naturskov på halvøen Ulvshale på Møn. Den har et areal på  ca. 130 ha, hvoraf
Naturstyrelsen ejer og forvalter de ca. 109 ha. Det meste er fredet fredet; den ældste fredning var  allerede i 1929. Ulvshale Skov er også en del af Natura 2000 -område nr. 168 Havet og kysten mellem Præstø Fjord og Grønsund, og en del af den bliver oprettet som Naturnationalpark Ulvshale Skov. Den vestlige del er domineret af skovfyr.

Urørt skov 
En del af den østlige del af skoven er udlagt som urørt skov (skovudviklingstype 94), selvom der også bliver afgræsset i de områder der er udlagt til græsningsskov. I skovens vestlige del er der omkring 15 hektar græsningsskov. Dette område vil blive udvidet til 45 hektar, og gøres samtidig med at der ryddes og tyndes mindre områder af skoven, for at understøtte Natura 2000 naturtyperne i området.

Det er en varieret løvskov med især eg, avnbøg, bøg og skovfyr og sjælnde arter  som tarmvridrøn og
vintereg. Skoven har Danmarks største bestand af småbladet lind. Der findes også truede arter som grøngul pastelporesvamp og brungrøn bægerlav

Eksterne henvisninger 

 Ulvshale Skov hos www.sydkystdanmark.dk

Skove i Vordingborg Kommune
Urørt skov
Møn
Fredede arealer i Danmark
Jean Castex

Jean Castex (født 25. juni 1965) er en fransk politiker der var Frankrigs premierminister fra 3. juli 2020 til 16. maj 2022. Han afløste Édouard Philippe som premierminister.

Han var medlem af partiet Les Républicains (LR) indtil 2020, hvor han tilsluttede sig La République en Marche ! (LREM). Castex var borgmester i 12 år i Prades, en lille by i Sydfrankrig indtil han blev udnævnt til premierminister af præsident Emmanuel Macron. Han fratrådte posten som Frankrigs premierminister i maj 2022.

Referencer 

Frankrigs premierministre
Franskmænd i 1900-tallet
Franskmænd i 2000-tallet
Markedsmanipulation

Markedsmanipulation er en form for markedsmisbrug, hvor der udøves bevidste forsøg på at påvirke den frie eller fair markedsudvikling og skabe kunstige, falske eller misvisende påvirkninger med hensyn til prisudviklingen af, eller markedet for, et produkt, værdipapir, handelsvare eller valuta.

Kursmanipulation 
Kursmanipulation er det at få kursen på et selskabs aktier til at stige eller falde, fx ved at foretage (ulovlige) transaktioner eller påvirke selskabets offentlige omdømme.

Referencer 

Finansmarkeder
Økonomisk kriminalitet
Livsfilosofi

Der er mindst to anvendte filosofiske opfattelser af termen livsfilosofi: En formel og en uformel opfattelse. I den formelle opfattelse, er livsfilosofi en akademisk undersøgelse i områderne æstetik, etik, erkendelsesteori, logik, metafysik, såvel som social og politisk filosofi. Ens egen "livsfilosofi" er filosofi af den uformelle opfattelse, som en personlig filosofi, hvis fokus er at afdække eksistentielle spørgsmål om conditio humana.  

Termen livsfilosofi refererer også til en mere specifik begrebsliggørelse af filosoferen som en eksistensform, 
fremført af den tyske Lebensphilosophie-bevægelse, hvis hovedrepræsentant er Wilhelm Dilthey 
og mange andre kontinental filosoffer såsom Henri Bergson og Pierre Hadot.

Conditio humana 
Conditio humana ser ud til at være en kamp mellem hvad som er (eksistens) og hvad burde (essens) være.
 Normativ etik / normative situationer – Alternativer, valg, frihed, værdier, moral, idealer, forpligtelser, ansvarlighed
 Eksistentiel krise – Endelighed, fremmedgørelse, angst, skyldfølelse, ambivalens, geworfenheit

Hovedsvar til eksistentielle spørgsmål 
Der er mindst tre herskende teorier på hvordan man reagerer på eksistentielle spørgsmål.

Fornægtelse af essens 
 Nihilisme, fornægtelse af mening

Fornægtelse af eksistens 
 Essentialisme

Livsbekræftigelse 
 Livssynshumanisme
 Religion

Religion som et forsøg på at overkomme den eksistentielle krise
Der er to grundlæggende former for eksistentialisme:

Religiøs eksistentialisme 

Religiøs eksistentialisme er bedst eksemplificeret af St. Augustine, Blaise Pascal, Paul Tillich, og Søren Kierkegaards filosofi. Religiøs eksistentialisme rummer at der er to niveauer af virkelighed, essens, hvilket er grundlaget for væren - og eksistens.

Ateistisk eksistentialisme

Ateistisk eksistentialisme er bedst eksemplificeret af Friedrich Nietzsche, Martin Heidegger og Jean-Paul Sartre. Ateistisk eksistentialisme rummer at der er ét niveau af virkelighed, eksistens. I denne opfattelse, konstruerer hver person sin egen unikke og midlertidige essens.

Se også

 Absurditet
 Essens (filosofi)
 Eksistens
 Ferdinand Fellmann
 Viktor Frankl
 Tysk idealisme
 Hans Jonas
 Lebensphilosophie
 Selvopdagelse
 Vitalisme
 Carl von Clausewitz - folkevæbninger og folkekrige understøtter tanken om krig som en eksistentiel kamp

Referencer

Yderligere læsning
 William James and other essays on the philosophy of life, Josiah Royce
 Existential philosophy, Paul Tillich
Reconsidering Meaning in Life
Philosophy of Life in Contemporary Society

Eksterne henvisninger
Academic journals
 Journal of Philosophy of Life

 
Filosofi
Polens parlamentsvalg 2019

Polens parlamentsvalg 2019 blev afholdt 13. oktober 2019. Alle 460 pladser i Sejm samt alle 100 pladser i senatet var på valg. Det regerende parti, Lov og Retfærdighed (PiS) beholdt sit flertal i Sejmen, men mistede sit flertal i senatet til oppositionen.

Med 43,6% af stemmerne fik Lov og Retfærdighed den højeste stemmeandel siden Polen vendte tilbage til demokrati i 1989. Valgdeltagelsen var med 61,7% den højeste for et parlamentsvalg siden det første frie valg efter kommunismens fald i 1989.  For første gang siden 1989 kontrollerer det regerende parti et hus (Sejmen) og oppositionen kontrollerer det andet (Senatet).

Fodnoter

Kilder 

Politiske valg i Polen
Politiske valg i 2019
Ajara Nchout

Ajara Nchout Njoya (født 12. januar 1993) er en kvindelig camerounsk fodboldspiller, der spiller angreb for norske Vålerenga i Toppserien og Camerouns kvindefodboldlandshold

Hun har spillet i klubben siden 2019, efter at hun tidligere havde spillet for svenske Sundsvalls DFF og IL Sandviken. I 2015, optrådte hun også for det amerikanske hold Western New York Flash i National Women's Soccer League (NWSL).

Referencer

Eksterne henvisninger 
 

Kvindelige fodboldspillere fra Cameroun
Fodboldspillere fra Vålerenga Fotball Damer
Kvindelige fodboldlandsholdsspillere fra Cameroun
Seneskalk

Ordet seneskalk kan have flere betydninger, som alle reflekterer bestemte typer af opsyn eller administration i en historisk kontekst. Oftest var en seneskalk en ledende stilling, der blev tildelt af en retsinstans i et kongeligt, hertug- eller adeligt hus i Middelalderen og den tidlige moderne æra.

Henvisninger 

Titler
Bøtøskoven

Bøtøskoven  er et 153 hektar stort skovområde i  ved Marielyst i Guldborgsund Kommune ved østkysten af det sydlige Falster.
I 2017  erhvervede Den Danske Naturfond    Bøtøskoven  for sammen med Guldborgsund Kommune gennemføre en naturgenopretning af området.    Bøtøskoven der er den nordlige del af Bøtø Plantage, er en vigtig lokalitet for mange forskellige arter af insekter, flagermus, og fugle, og er især kendt som en spændende sommerfuglelokalitet.

I den nordlige ende grænser skoven op til det fredede  Bøtø Nor der er et ca. 200 ha stort område med lavvandet sø, enge og rørskov, som tidligere er blevet naturgenoprettet. Der skabes dermed over 350 hektar sammenhængende natur.

Hele Bøtøskoven er fredskov. En mindre  del  indgår i det store Natura 2000 nr. 173 Smålandsfarvandet nord for Lolland, Guldborgsund, Bøtø Nor og Hyllekrog-Rødsand. Hovedparten af plantagen blev plantet i slutningen af 1800-tallet og begyndelsen af 1900-tallet, for  bl.a. at beskytte de inddæmmede områder i Bøtø Nor mod sandflugt. Den østlige del af skoven ligger svagt hævet på den gamle landtange. Den vestlige del af del af skoven ligger  hvor der tidligere var kystlagune. Hele skoven, men især den vestlige del, er intensivt drænet med mange grøfter. Mod øst ligger diget mod Østersøen, og der  er der i næsten hele skovens længde digegrave, hvor materialet til diget er gravet op.

Fauna
I skoven  kan ses op til 40 arter af sommerfugle, bl.a. yngler Sort ildfugl her som det eneste sted i Danmark. Den sjældne Spejlbredpande findes også. I skoven yngler bl.a. havørn, rødtoppet fuglekonge og sortstrubet bynkefugl. I  august 2018 fandt man en ny billeart for Danmark – Rugilus angustatus, og i foråret 2020 en for Danmark ny  løbebille på omkring 8-10 mm. med det latinske navn Amara kulti.

Naturgenopretning
Formålet med projektet er at udvikle Bøtøskoven fra en plantageskov til en varieret, lysåben
græsningsskov med urørt skov, løvskov, områder med gammel fyrreskov, sumpskov, vådområder og lysåbne naturarealer med enge og overdrev.  Mange af de oprindelige  nåletræer er fældet for at skabe flere åbne områder og lysninger i skoven, men man har bevaret de gamle fyrre- og birketræer i området. De gamle træer er gode levesteder for flagermus, svampe, insekter og fugle, der har brug for hule rum i træer til at lægge æg eller overnatte i.   Planen er at skabe et naturområde med åbne overdrevsarealer, lysåben græsningsskov, urørt skov

Der er udsat vildheste og kvæg  som skal pleje naturen. Ved begyndelsen af 2020 var flokken  af konikheste, der går ude hele året, på 15 dyr. De spiser skud af buske og træer så arealerne ikke gror til igen, og sørger for balancen mellem åbne græsarealer og områder med skov.

Kilder og henvisninger

Naturgenopretning i Danmark 
Lokaliteter i Guldborgsund Kommune
Skove i Region Sjælland
Serre

Serre har flere betydninger:

 Serre (Italien) – by i Campania, Italien
 Serre (flod) – flod i Frankrig
 Jean-Pierre Serre – fransk matematiker
Dolomedes

Dolomedes er en slægt af store edderkopper fra familien rovedderkopper (Pisauridae). Blandt arterne findes stor rovedderkop (Dolomedes fimbriatus), som regnes for en af de største edderkopper i Danmark.

Referencer

Eksterne henvisninger 

Edderkopper
Karoline Ernestine af Erbach-Schönberg

Grevinde Karoline Ernestine til Erbach-Schönberg () ( – 22. april 1796) var en tysk grevinde, der var grevinde af det lille grevskab Reuss-Ebersdorf i Thüringen i det centrale Tyskland fra 1754 til 1796 som ægtefælle til greve Heinrich 24. af Reuss-Ebersdorf.

Gennem sin datter Auguste var Karoline Ernestine mormor til Kong Leopold 1. af Belgien og oldemor til Dronning Victoria af Storbritannien.

Huset Erbach
Grevinder fra Tyskland
Natura 2000-område nr. 149 Tryggevælde Ådal

Natura 2000-område nr. 149 Tryggevælde Ådal  er et Natura 2000-område der består af habitatområde H132 og  har et areal på  347 hektar der er privatejet. Det ligger  i Stevns  og en lille del i Køge Kommune i området syd for Køge.

Områdebeskrivelse
Området er  et stort sammenhængende område omkring Tryggevælde Å, fra udløbet i Køge Bugt til sammenløbet med Stevns Å syd for Hårlev. Ådalen ligger i en gammel fjordarm og fremstår som et stort vådområde domineret af enge, der oversvømmes i perioder af vinterhalvåret. 

På begge sider af ådalen ligger, parallelt med åen, to mere eller mindre sammenhængende bræmmer af artsrige rigkær. Her findes  mange sjældne og ualmindelige arter, bl.a. en af Danmarks sjældneste orkideer, pukkellæbe, den nationale ansvarsart, engensian, samt de på landsplan sjældne arter engblomme, engtroldurt, leverurt og forskellige arter af orkideer. Endvidere er mygblomst, en orkide der regnes af betydning på europæisk plan, tidligere fundet i ådalen, senest i 1987. Rigkærene er generelt også rige på bladmosser og rummer flere ualmindelige arter.

Natura 2000-området ligger     i Vandområdedistrikt II Sjælland  i vandplanoplandene  2.4 Køge Bugt.

Fredninger
Indenfor Natura 2000-området er et 18 ha stort klitområde på odden ved Tryggevælde Ås udløb i Køge Bugt er omfattet af en fredning fra 1937. Den er nu en del af den store fredning omkring Vallø Gods. Endvidere er et lille engareal, Møllemarken, på 2 ha ud for Vallø by fredet for at friholde engen for bebyggelse.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger

 Kort over området på miljoegis.mim.dk
 Naturplanen 
 Basisanalysen 2016-21       
Natura 2000-planer
EU-habitatområder i Danmark
Fuglebeskyttelsesområder i Danmark

Fredede arealer i Danmark

Lokaliteter i Stevns Kommune
Lokaliteter i Køge Kommune